Gazgolder

Gazgolder, ռուսական ձայնագրման լեյբլ, ակումբ, պրոդյուսերական կենտրոն, արտիստների մենեջմենթի, առաջխաղացման և բուքինգի գործակալություն։ Նրա շրջանակներում ստեղծվում է երաժշտական, վիդեո և կինոարտադրանք, կազմակերպվում են համերգներ, փառատոններ, ներկայացումներ, ցուցահանդեսներ և մշակութային այլ միջոցառումներ։ Սեփականատերերն են Վասիլի Վակուլենկոն, Եվգենի Անտիմոնին, Մաքսիմ Բրլինը և այլք։
Ընկերությունն ունի նաև սեփական արթ-բյուրո, թեյարան, ասիական խոհանոցով ռեստորան, ոսկերչական ընկերություն, գարեջրային սպորտ-բարերի, ֆիրմային արտադրանքի խանութների և էլեկտրոնային ծխախոտերի վաճառակետերի ցանցեր։


== Պատմություն ==
Ստեղծագործական միավորումն առաջացել է Ռուսլան Տարկինսկու հիմնադրած «Գազգոլդեր» փակ ակումբի շուրջ 2005 թվականի մարտին Մոսկվայի նախկին «Արմա» գազի գործարանի դատարկ շենքում, որը կառուցվել է 19-րդ դարի կեսերին։ Ակումբի բացման և միավորման ստեղծման հետ կապ է ունեցել Բոգդան Տիտոմիրը, որը նկատել է ռեփեր Բաստային, հրավիրել է իր մոտ և դարձել է նրա պրոդյուսերը։ Սեփականատերը եղել է և շարունակում է մնալ մինչ օրս (Բաստայի հետ համատեղ) Եվգենի Անտիմոնին։
2006 թվականին առաջացել է համանուն ձայնագրման ստուդիան և լեյբլը, որի շրջանակներում թողարկվում է Բաստայի առաջին «Բաստա 1» ալբոմը։ Լեյբլի համահիմնադիրներն են Դենիս Կրյուչկովը և Յուրի «Ժորա» Բուլավինը։
2007 թվականին Բաստան դարձել է «Գազգոլդեր» երաժշտական լեյբլի համասեփականատերը։ 2007 թվականին բացվել է Անդրեյ Ցուկերբերգի թեյարանը։
2008 թվականին ակումբում տեղի է ունեցել «Чайный пьяница» և «Рвы» ֆիլմերի փակ ցուցադրությունը։
2009 թվականից «Գազգոլդերում» սկսել է գործել չինական խոհանոցով ռեստորան։
2010 թվականից սկսած ամեն տարի հուլիսի կեսերին ստեղծագործական միությունն անցկացնում է մեծ համերգներ։ Առաջին տարիներին հանդես է եկել Մոսկվայի Գորկու զբոսայգում գտնվող «Կանաչ թատրոնը», որի ընթացքում համատեղ ելույթ են ունեցել Բաստան և Գուֆը։ Առաջին միջոցառումը տեղի է ունեցել հուլիսի 21-ին։ Մեկ տարի անց կատարողները հորդառատ անձրևի տակ հավաքել են 8 հազար մարդ, իսկ 2012 թվականին համերգը տեղի է ունեցել հուլիսի 19-ին։
2011 թվականին «Գազգոլդերի» կազմը համալրել է Триагрутрика խումբը և ռեփեր Սմոկի Մոն։ Գործակալությունը զբաղվել է արտիստների բուքինգով։
2012 թվականի հուլիսի 27-ից մինչև 2013 թվականի փետրվարի 5-ը Գազգոլդերում թողարկվել են «Вестирэп»-ի՝ YouTube-ում հեղինակային ինտերնետ նախագծի 9-15 թողարկում, որը հետագայում վերաճել է Ռուսաստանում ռեփի մասին «VSRAP» խոշորագույն YouTube-ալիքի։

2013 թվականին «Բաստա/Գուֆ» միջոցառումը փոխել է ձևաչափը և սկսել է կոչվել «Բաստա+» փառատոն, որտեղ Բաստայի հետ միասին ելույթ են ունեցել նաև լեյբլի այլ ներկայացուցիչներ։ Հուլիսի 18-ին ելույթ են ունեցել Տատին, Սլովետսկին, Սմոկի Մոն, «АК-47» և «Триагрутрика» խմբերը՝ առանց Գուֆի մասնակցության։ 2014 թվականին լեյբլի նոր անդամ է դարձել Սկրիպտոնիտը։ Ապրիլի 24-ին կինովարձույթում է հայտնվել լիամետրաժ «Գազգոլդեր» ֆիլմը, որը ցուցադրությունների առաջին շաբաթվա ընթացքում հավաքել է 37 միլիոն ռուբլի։
2015 թվականին «Գազգոլդերը» տեղափոխվել է նույն գործարանի մեկ այլ շենք։ Նույն թվականին թողարկվել է «Բաստա+ 2015» հավաքածուն, որի երգացանկում ներառված են եղել լեյբլի անդամների ստեղծագործությունները։
2016 թվականի փետրվարին «Գազգոլդեր» ակումբում տեղի է ունեցել ռեժիսոր Սերգեյ Սոլովյովի «Ке-ды» ֆիլմի փակ ցուցադրությունը, որի մեջ զինվորականի դեր է կատարել Վաիիլի Վակուլենկոն։ Բաստան ֆիլմի համար ձայնագվել է երեք երգ և նկարահանել երկու հոլովակ։ Սաունդթրեքների ցուցակում են նաև Վասիլի այլ կոմպոզիցիաներ։
2016 թվականի հուլիսի 7-ից մինչև 2017 թվականը DFM ռադիոկայանում հեռարձակվել է սեփական «Gazgolder Live» հաղորդումը, որի եթերում Վասիլի Վակուլենկոն, Վադիմ Կարպենկոն և Սերգեյ Մեզենցևը հարցազրույց են վերցրել երաժիշտներից և այլ նշանավոր դեմքերից։ Նույն թվականի սեպտեմբերին երգչուհի Տատին լքել է լեյբլը և սկսել է սոլո կարիերա։
2017 թվականի մարտին լեյբլի մասնակիցներ են դարձել ուկրաինացի ռեփեր T-Fest-ը և Սաշա Չեստը։ Լեյբլից հեռացել են ուկրաինական «Нервы» ռոք խումբը և բելառուսացի երաժիշտ Tony Tonite-ն, սակայն նրանց հետ համագործակցությունն այլ նախագծերի շրջանակներում եղել է շարունակական։ 2017 թվականին լեյբլի անդամ է դարձել Matrang-ը։
2020 թվականի դեկտեմբերի 28-ին լեյբլի մասնակիցները կազմակերպել են «GazЗаказ» ամանորյա համերգը, որտեղ կենդանի կատարմամբ ներկայացրել են իրենց գլխավոր հիթերը։ Ձայնագրությանը մասնակցել են Բաստան, T-Fest-ը, Metrang-ը, Anikv-ը, Վադյարա Բլյուզը, Zivert-ը, SALUKI-ն, Kyivstoner-ը և Lucaveros-ը։


== Անձնակազմ ==
Նիկոլայ Դուքսին՝ պրոդյուսերական կենտրոնի և յելբլի տնօրենը, Բաստայի համերգային ղեկավարը
Օլգա Ագադա՝ համերգային ղեկավար
Իգոր Կլիմով՝ Սմոկի Մոյի համերգային ղեկավարը
Նատալյա Մոստակովա՝ PR տնօրեն
Դմիտրի Միլովզորով՝ SMM տնօրեն
Ռիչարդ Ագադա՝ T-Fest-ի համերգային ղեկավարը


== Լելբլի անդամներ ==


== Ստեղծագործություններ ==


== Ծանոթագրություններ ==


== Արտաքին հղումներ ==
Ինչպես է կառուցված ռուսական ռեփի «մեծ քառյակի» տնտեսությունը(ռուս.)